CELEX: 22005D0711
Language: el
Date: 2005-10-04 00:00:00
Title: 2005/711/ΕΚ: Απόφαση αριθ. 1/2005 της Μεικτής Επιτροπής ΕΚ-ΕΖΕΣ για την απλούστευση των διατυπώσεων κατά τις εμπορευματικές συναλλαγές, της 4ης Οκτωβρίου 2005, με την οποία καλείται η Ρουμανία να προσχωρήσει στη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές

14.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 269/44
            
         
      ΑΠΌΦΑΣΗ ΑΡΙΘ. 1/2005 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΖΕΣ ΓΙΑ ΤΗΝ ΑΠΛΟΫΣΤΕΥΣΗ ΤΩΝ ΔΙΑΤΥΠΏΣΕΩΝ ΚΑΤΆ ΤΙΣ ΕΜΠΟΡΕΥΜΑΤΙΚΈΣ ΣΥΝΑΛΛΑΓΈΣ
   
   της 4ης Οκτωβρίου 2005
   με την οποία καλείται η Ρουμανία να προσχωρήσει στη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές
   (2005/711/ΕΚ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές (1) (εφεξής: «σύμβαση»), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Στο πλαίσιο της προετοιμασίας της προσχώρησης της Ρουμανίας στην Ευρωπαϊκή Ένωση, οι συναλλαγές με τη χώρα αυτή θα διευκολυνθούν με την απλούστευση των διατυπώσεων που επηρεάζουν τις εμπορευματικές συναλλαγές μεταξύ της εν λόγω χώρας και της Ευρωπαϊκής Κοινότητας, της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας.
            
         
               (2)
            
            
               Για την επίτευξη της απλούστευσης αυτής είναι σκόπιμο να κληθεί η Ρουμανία να προσχωρήσει στη σύμβαση,
            
         ΑΠΟΦΑΣΙΖΕΙ:
   Άρθρο 1
   Η Ρουμανία καλείται, υπό μορφή ανταλλαγής επιστολών μεταξύ του Συμβουλίου της Ευρωπαϊκής Ένωσης και της Ρουμανίας που επισυνάπτονται στην παρούσα απόφαση, να προσχωρήσει στη σύμβαση από την 1η Ιανουαρίου 2006 σύμφωνα με τις διατάξεις του άρθρου 11 α της σύμβασης.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βασιλεία, 4 Οκτωβρίου 2005.
      
         
            Για τη Μεικτή Επιτροπή
         
         
            Ο Πρόεδρος
         
         Rudolf DIETRICH
         
      
   
   
      (1)  ΕΕ. L 134 της 22.5.1987, σ. 2· σύμβαση όπως τροποποιήθηκε τελευταία από την απόφαση αριθ. 2/95 (ΕΕ L 117 της 14.5.1996, σ. 18).
   
      Αξιότιμε Κύριε,
      Έχω την τιμή να σας κοινοποιήσω την απόφαση αριθ. 1/2005 της Μεικτής Επιτροπής ΕΚ-ΕΖΕΣ για την απλούστευση των διατυπώσεων κατά τις εμπορευματικές συναλλαγές της 4ης Οκτωβρίου 2005 με την οποία καλείται η Ρουμανία να προσχωρήσει στη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές.
      Η προσχώρηση της Ρουμανίας στη σύμβαση μπορεί να πραγματοποιηθεί με την υποβολή της πράξης προσχώρησης στη Γενική Γραμματεία του Συμβουλίου της Ευρωπαϊκής Ένωσης μαζί με την μετάφραση της σύμβασης στην επίσημη γλώσσα της Ρουμανίας, σύμφωνα με το άρθρο 11α της σύμβασης.
      Με εξαιρετική εκτίμηση,
      
         
            Ο Γενικός Γραμματέας,
         
         
            Γενική Γραμματεία του Συμβουλίου της Ευρωπαϊκής Ένωσης
         
      
      Η Ρουμανία,
      Λαμβάνοντας γνώση της απόφασης αριθ. 1/2005 της Μεικτής Επιτροπής ΕΚ-ΕΖΕΣ για την απλούστευση των διατυπώσεων κατά τις εμπορευματικές συναλλαγές της 4ης Οκτωβρίου 2005 με την οποία καλείται η Ρουμανία να προσχωρήσει στη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές,
      Επιθυμώντας να καταστεί συμβαλλόμενο μέρος της σύμβασης,
      ΜΕ ΤΗΝ ΠΑΡΟΥΣΑ
      Προσχωρεί στη σύμβαση·
      Επισυνάπτει στην παρούσα πράξη μετάφραση της σύμβασης στην επίσημη γλώσσα της Ρουμανίας·
      Δηλώνει ότι αποδέχεται όλες τις συστάσεις και αποφάσεις της Μεικτής Επιτροπής ΕΚ-ΕΖΕΣ για την απλούστευση των διατυπώσεων κατά τις εμπορευματικές συναλλαγές που θα εγκριθούν μεταξύ της 4ης Οκτωβρίου 2005 και της ημερομηνίας κατά την οποία τίθεται σε ισχύ η προσχώρηση της Ρουμανίας σύμφωνα με το άρθρο 11α της σύμβασης.
      Έγινε στ …
      
         
            Για τη Ρουμανία